Reedel tuli külla Tõnis. Tõnis oskab joonistada ja õpetas Madisele ka. Pea või käsi tuleb paberile panna ja pliiatsiga jooned ümber vedada.    Pühapäeval käis Madis emaga tööl. Ema tegi hetke tööd, Madis sõi pannkooke. Jäätise ja maasikamoosiga. Peale koogisöömist võttis Madis ette käigu pidžaamapoodi. Sealt valis Madis omale multikategelastega magamiskostüümi. Kogu pidulikkus võeti ette selleks,  et valitud pidžaamaga saaks lasteaias järgmisel nädalal magada. Pidžaama käes, toppis Madis selle kodus selga ja andis väga resoluutselt mõista, et tema lasteaias siiski magama ei hakka. Oodatagu sellega kuni ta saab suureks.  No ootame siis.    Emaga pildi tegi onu Kalev. Uus pidžaama, pillimäng ja joonistustund Tõnisega said ka pildile.